[{"text_idx": "#000000", "text": "Memorkunveno por la 100-a datreveno de naskig\u0302o de c\u0302ina veterana esperantisto Lau\u0306lum (Li Shijun) (Foto el El Popola C\u0302inio)"}, {"text_idx": "#000001", "text": "Memorkunveno por la 100-a datreveno de naskig\u0302o de c\u0302ina veterana esperantisto Lau\u0306lum (Li Shijun) okazis sabate en la C\u0302ina Internacia Komunika Grupo (C\u0302IKG) kaj pli ol 80 homoj partoprenis en la evento fizike kaj virtuale. En la kunveno debutis la libroj Kurso pri la Traduka Arto de Esperanto kaj Promeno tra l'Esperanta Literaturo de Lau\u0306lum, eldonitaj de la eldonejo Sinolingua."}, {"text_idx": "#000002", "text": "Lau\u0306lum naskig\u0302is en vilag\u0302o de norda C\u0302inio en 1923 kaj esperantistig\u0302is en la jaro 1940. Post la fondig\u0302o de la nova C\u0302inio li eklaboris por C\u0302ina Esperanto-Ligo kaj la gazeto El Popola C\u0302inio, kies vicc\u0302efredaktoro li estis g\u0302is emeritig\u0302o. Krome li laboris ankau\u0306 kiel vicc\u0302efredaktoro de C\u0302ina Esperanto-Eldonejo kaj de La Mondo, la organo de C\u0302EL. Post emeritig\u0302o en la komenco de la 90-aj jaroj, li dau\u0306rigis la aferon per sia diligenteco kaj abundego da fruktoj por Esperantaj traduko, verkado kaj instruado. La 10-an de novembro 2012 Lau\u0306lum forpasis 89-jara."}]